
Željela bih da zakoljem ***[kurban](https://pitajucene.com/search/kurban/questions/ "Pretraži pitanja o kurbanu")*** za umrlog, pa sam u nedoumici kome podijeliti meso, da li mogu zaklati na Kurban-bajram i da li se čitav kurban treba podijeliti?


* 
* 
* 
* 
* 
* 
* 

 

Treba li klati kurban za umrlog?
================================

 

Dozvoljeno je udjeljivati sadaku na ***[ime](https://pitajucene.com/search/ime/questions/ "Pretraži pitanja o imenima")*** umrle osobe i takav će joj postupak koristiti, shodno konsenzusu islamskih učenjaka. Ebu Hurejra, r. a., prenosi da je neki čovjek rekao Allahovom Poslaniku, ﷺ: “Otac mi je umro, ostavio je imetka iza sebe, ali nije ostavio nikakvu oporuku, pa da li će mu biti od koristi ako bih udjeljivao sadaku za njega?” ***[Poslanik](https://pitajucene.com/search/poslanik/questions/ "Pretraži pitanja o poslanicima")*** reče: “Da!” (Muslim) U sadaku sigurno spada i klanje kurbana (stav hanefijskih, hanbelijskih učenjaka i šejhul-islama ***[Ibn Tejmijje](https://pitajucene.com/search/Ibn+Tejmijje/answers/ "Pretraži odgovore od Ibn Tejmijje")***, rhm.; vidjeti: *Medžmuul-fetava*, 26/306), te dijeljenje mesa onima kojima je najpotrebnije. Takav ***[kurban](https://pitajucene.com/search/kurban/questions/ "Pretraži pitanja o kurbanu")*** neće se klati na kaburu umrloga, niti na bilo čijem kaburu – kao što neki ljudi prakticiraju, što je u islamu apsolutno zabranjeno. Može se klati bilo kada, ali je ljepše i njega zaklati u dane Kurban-bajrama, zbog same vrijednosti ovih dana, i ljepše ga je cijeloga podijeliti siromašnima, a može se i od njega nešto mesa zadržati za sebe, a Allah, dž. š., najbolje zna.  

Odgovorio: ***[Sead ef. Jasavić](https://pitajucene.com/search/Sead+ef.+Jasavi%C4%87/answers/ "Pretražite odgovore od Sead ef. Jasavić")***, prof. fikha


